User:Harshita987/sandbox

சிங்கப்பூரிலிருக்கும் கோயில்களும் அவற்றின் வரலாறுகளும்

இன்று சிங்கப்பூரின் பல்லின சமுதாயத்தில் இந்தியர்கள் மிக பெரிய பங்கை ஆற்றுகின்றார்கள். சிங்கப்பூரில் எற குறைய 350 000, அதாவது முண்ணூற்றி ஐம்பதாயிரம் இந்தியர்கள் இருக்கின்றார்கள். இந்த முண்ணூற்றி ஐம்பதாயிரத்தில், இருபத்தி ஐந்தாயிரம்  குடும்பங்கள் இந்து சமயத்தை பின்பற்றுகிறார்கள். இந்து மதத்தை சேர்ந்தவர்கள், பலதரப்பட்ட பழக்க வழக்கங்களை காலங்காலமாக பின்பற்றி வருகிறார்கள். இப்பழக்க வழக்கங்களில் ஒரு முக்கிய இடத்தை பிடித்திருக்கும் ஒன்று கோயில்களாகும். சிங்கப்பூரில் இருபத்தைந்திற்கும் மேலான கோயில்கள் இருக்கின்றன. இப்போது, இந்த இருபத்தைந்து கோயில்களில், சில முக்கியமான, பிரபலமான கோயில்களை பார்க்கவிருக்கிறோம். இக்கோயில்கள் பிரபலமாக திகழ சில முக்கிய காரணங்கள் உள்ளன. முதலாவதாக, இந்த கோயில்களில் பல பண்டிகைகள் கொண்டாடப்படுகின்றன. இப்பண்டிகைகளும் திருவிழாக்களும் இந்து சமயத்தினரின் வாழ்வில் ஒரு ஒரு முக்கிய பங்கை வகிக்கின்றன. அத்துடன், இக்கோயில்களுக்கு பிரபலமான வரலாறுகளும் இருக்கின்றன. இப்போது, நாம் சில குறிப்பிடத்தாக்க கோயில்களை பற்றி விரிவாக தெரிந்துகொள்வோம்.

முதலாவதாக, லக்ஷ்மி நாராயணன் கோயில். இந்த கோயில் 1969-இல் கட்டப்பட்ட ஒரு பழமையான கோயிலாகும். இந்த கோயில் சந்தர் தெருவில் அமைந்துள்ளது. இந்தக்கோயிலில் முக்கியமாக கொண்டாடப்படும் பண்டிகைகள், ஹோலி, தீபாவளி, ஜென்மாஷ்டமி, ரக்ஷா பந்தன், மற்றும் சிவராத்ரி. இக்கோயில் பழங்காலத்தில் வட இந்தியர்களால் கட்டப்பட்டதே இங்கு நாம் காணும் பண்டிகை அனைத்துமே முக்கியமாக வாடா இந்தியர்களால் கொண்டாடப்படும் பண்டிகைகளாக இருக்கின்றன.

இரண்டாவதாக, ஸ்ரீ செண்பக விநாயகர் ஆலயம். இந்த ஆலயம் கிட்டத்தட்ட நூற்றி ஐம்பது ஆண்டுகளுக்கு முன்பாக ஆரம்பிக்கப்பட்ட கோயிலாக கருதப்படுகின்றது. இந்த கோயில் ஒரு குலத்தின் அருகே இருந்த விநாயகர் சிலையிலிருந்து எழுப்பப்பட்டதாக வரலாறு சான்றுகளில் கூறப்படுகின்றது. இப்போது, இந்த கோயில் பெரும் அளவில் வளர்ச்சி கண்டு, நவீனத்துவத்தை அடைந்துள்ளது. இந்த கோயிலுக்கு ஒரு அறுபத்தி எட்டு அடி நுழைவாயில் உள்ளது. அத்துடன், இங்கு பல அழகான, தத்ரூபமான நுணுக்கங்களோடு செதுக்கப்பட்டுள்ளது. இங்கு அமைந்திருக்கும் ஐந்தடி விநாயகர் சந்நிதி, ஆசியாவிலேயே ஆக பெரிய விநாயகர் சன்னதி என்ற பட்டத்தை வென்றுள்ளது. இங்கு இருக்கும் பிரதான மண்டபத்தில் அமைந்துள்ள நான்கு முக்கியமான தூண்களில் முப்பத்தி இரண்டு விநாயகர் சிலைகளும் செதுக்கப்பட்டுள்ளன. இக்கோயிலில் கொண்டாடப்படும் சில பண்டிகைகள், தீபாவளி, மஹோத்சவம், தை பொங்கல், விநாயகர் சதுர்த்தி மற்றும் தமிழ் புத்தாண்டு.

மூன்றாவதாக, ஸ்ரீ ஸ்ரீனிவாச பெருமாள் கோயில். இந்த கோயிலின் சிறப்பு, அதனின் அறுபத்தடி உயரத்தில் கட்டப்பட்டுள்ள கோபுரமாகும். இந்த கோபுரத்தில் செதுக்கப்பட்டுள்ள ஒவ்வொரு சிலைக்கு பின்னாலும் ஒரு கதை அல்லது விஷ்ணுவின் அவதாரம் இருக்கும். இங்கு கொண்டாடப்படும் முக்கியமான பண்டிகைகள், ப்ரம்மோட்சவம், வைகுண்ட ஏகாதசி, நவராத்ரி, மஹா சிவராத்திரி, கீத ஜெயந்தி, தீபாவளி மற்றும் அக்ஷய த்ரிதியை.

நான்காவதாக, ஸ்ரீ மாரியம்மன் கோயில். இந்த கோயில்தான் சிங்கப்பூரிலேயே ஆக பழமையான கோயில். இக்கோயில் 1827-இல் கட்டப்பட்டது. இது பழங்காலத்தில் பிரிட்டிஷால் "பென்கூலன்" என்னும் ஊரிலிருந்து அழைத்துவரப்பட்ட கைதிகளால் கட்டப்பட்ட கோயிலாகும். இந்த கோயில், அப்போது, புதிதாக குடியேறியவர்களுக்கான அடைக்கலமாக விளங்கியது. இப்போது, அது சிங்கப்பூரில் ஒரு பிரபலமான சுற்றுலாத்தளமாக விளங்குகிறது. இந்த கோயிலில் முக்கியமாக கொண்டாடப்படும் திருவிழா தீமிதி ஆகும். இந்த திருவிழாவில் பக்தர்கள் தங்களது ஆசைகளை நிறைவேற்றவும், கடவுளுக்கு நன்றி சொல்லவும் எரியும் விறகின்மீது நடந்து செல்வார்கள். இந்த கோயிலில் கொண்டாடப்படும் வேறு திருவிழாக்கள்; நவராத்திரி மற்றும் ஆயிரத்தெட்டு சங்காபிழேகம்.

இறுதியாக, ஸ்ரீ வடபத்திரக்காளியம்மன் கோயில். இக்கோயில் ஒரு பெண் பக்தையால் ஆரம்பிக்கப்பட்ட கோயிலாகும். இவர், அம்மனின் படத்தை ஒரு வாழையாடியில் வைத்து, அதிலிருந்து கோயிலை எழுப்பினார். இக்கோயிலில் கொண்டாடப்படும் முக்கியமான பண்டிகைகள்; மஹா சிவராத்திரி, வசந்த உற்சவம், நவராத்திரி, பொங்கல், விநாயகர் சதுர்த்தி மற்றும் கிருஷ்ண ஜெயந்தி.

இதுவரை நாம் ஐந்து கோயில்களை பற்றி அலசி ஆராய்ந்தோம். ஆகவே, இவ்வறுமையான கோயில்களை நாம் அடுத்த தலைமுறையினர்களுக்காக கட்டி காப்போம்!